open-index/open-wikipedia-markdown huggingface dataset:
Αύγουστος Β΄ του Βολφενμπύτελ

Ο **Αύγουστος Β΄** ο *Νεότερος* (10 Απριλίου 1579 - 17 Σεπτεμβρίου 1666) από τον Οίκο των Γουέλφων ήταν πρίγκιπας του Βολφενμπύτελ  (1635-1666), που ήταν μέρος του δουκάτου του Μπράουνσβαϊγκ-Λύνεμπουργκ. Ήταν 11 έτη νεότερος από τον εξάδελφό του Αύγουστο Α΄ τον *Πρεσβύτερο*.

## Βιογραφία
Γεννήθηκε στο Ντάνενμπεργκ και ήταν ο δευτερότοκος γιος του Ερρίκου Ζ΄ πρίγκιπα του Ντάνενμπεργκ και της Ούρσουλας, κόρης του Φραγκίσκου Α΄ δούκα της Σαξονίας-Λάουενμπουρκ. Το 1634 απεβίωσε ο 6ος εξάδελφός του Φρειδερίκος-Ούλριχ πρίγκιπας του Βολφενμπύτελ, τελευταίος άρρην απόγονος πρεσβύτερου κλάδου των Γουέλφων. Το επόμενο έτος συμφώνησε με τον εξάδελφό του Αύγουστο Α΄ τον *Πρεσβύτερο*, πρίγκιπα του Λύνεμπουργκ, να λάβει το Βολφενμπύτελ. Στις περίπλοκες διαπραγματεύσεις με τα μέλη του Οίκου των Γουέλφων είχε παρέμβει ο Φερδινάνδος Β΄ των Αψβούργων βασιλιάς της Γερμανίας.

Λόγω του Τριακονταετούς πολέμου δεν μπόρεσε να μεταβεί στο πριγκιπάτο του παρά μόνο το 1644. Έκανε κυβερνητικές μεταρρυθμίσεις και ίδρυσε τη *Bibliotheca Augusta ducalis*, μια μεγάλη βιβλιοθήκη που σήμερα στο Βολφενμπύτελ είναι γνωστή ως Herzog August Bibliothek (HAB). Έγραψε το 1616 το βιβλίο *Το σκάκι ή το παιχνίδι του βασιλιά* και το 1624 το βιβλίο *Στενογραφία και κρυπτογραφία*, όλα με το ψευδώνυμο Gustavus Selenus. Το Gustavus είναι αναγραμματισμός του Avgustus και το Selenus είναι από τη Σελήνη, την αρχαία θεά. Το τελευταίο βιβλίο του βασίζεται σε έργα του Γιοχάνες Τριθέμιους (1462-1516).

Απεβίωσε το 1666 στο Βολφενμπύτελ και τον διαδέχθηκε ο πρώτος γιος του Ροδόλφος-Αύγουστος, που όμως απεβίωσε το 1704, οπότε τον διαδέχθηκε ο δεύτερος γιος Αντώνιος-Ούλριχ. Για τον τρίτο γιο δημιουργήθηκε το πριγκιπάτο του Μπέβερν.

## Οικογένεια
Το 1607 νυμφεύτηκε πρώτα την Κλάρα-Μαρία των Γκρίφφινς, κόρη του Μπόγκισλαβ ΙΓ΄ δούκα της Πομερανίας και είχε δύο θνησιγενή τέκνα.

Η Κλάρα-Μαρία απεβίωσε το 1623 και το ίδιο έτος, οκτώ μήνες μετά, έκανε τον 2ο γάμο του με τη Δωροθέα, κόρη του Ροδόλφου πρίγκιπα του Άνχαλτ-Τσέρμπστ και είχε τα εξής τέκνα:
* Ροδόλφος-Αύγουστος 1627-1704 πρίγκιπας του Βόλφενμπυτελ.
* Σίβυλλα-Ούρσουλα 1629-1671, παντρεύτηκε τον Χριστιανό δούκα του Σλέσβιχ-Χόλσταϊν-Σόντερμπουργκ-Γκλύκσμπουργκ (1627-1698), γιο του Φιλίππου δούκα του Σ.Χ.Σ.Γκλύκσμπουργκ.
* Κλάρα-Αυγούστα 1632-1700, παντρεύτηκε τον Φρειδερίκο δούκα της Βυρτεμβέργης-Νόιενστατ.
* Αντώνιος-Ούλριχ 1633-1714, πρίγκιπας του Βόλφενμπυτελ.

Η Δωροθέα απεβίωσε το 1634 και το επόμενο έτος ο Αύγουστος Β΄ έκανε τον 3ο γάμο του με την Ελισάβετ-Σοφία, κόρη του Ιωάννη-Αλβέρτου Β΄ δούκα του Μεκλεμβούργου και είχε τέκνα:
* Φερδινάνδος-Αλβέρτος Α΄ πρίγκιπας του Μπέβερν.
* Μαρία-Ελισάβετ 1638-1687, παντρεύτηκε πρώτα τον Αδόλφο-Γουλιέλμο των Βέττιν, δούκα της Σαξονίας-Άιζεναχ και έπειτα τον Αλβέρτο Ε΄ των Βέττιν, δούκα της Σαξονίας-Κόμπουρgκ.

## Παραπομπές


## Πηγές
* www.Welfen.de
* www.HAB.de

Κατηγορία:Πρίγκιπες του Βολφενμπύτελ
Κατάλογος έργων του Ουφίτσι

Η σελίδα αυτή περιέχει εικονογραφημένο κατάλογο έργων του Ουφίτσι.

**<big>Ιταλική ζωγραφική</big>**

**<big>Ζωγραφική άλλων ευρωπαϊκών χωρών</big>**

Κατηγορία:Κατάλογοι έργων τέχνης ανά μουσείο
Αμπιντέ Σουλτάνα

Η **Αμπιντέ Σουλτάν** (Οθ. Τούρκικα:نصب تذكاري) (Τούρκικα: *Abide Sultan*, 1618 - 1675) ήταν κόρη του σουλτάνου Αχμέτ Α΄ της Οθωμανικής Αυτοκρατορίας.

Η Αμπιντέ Σουλτάνα γεννήθηκε λίγους μήνες μετά το θάνατο του πατέρα της σουλτάνου Αχμέτ Α΄ στην Κωνσταντινούπολη το 1618. Το 1642 η Αμπιντέ παντρεύτηκε τον Μουσά Πασά, ο Μουσά Πασά πέθανε μετά από πέντε χρόνια γάμου. Η Αμπιντέ πέθανε το 1675 στην Κωνσταντινούπολη.

## Παραπομπές


Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Αντώνιος Ούλριχ του Μπράουνσβαϊγκ-Βολφενμπύτελ

Ο **Αντώνιος Ούλριχ** (28 Αυγούστου 1714 – 4 Μαΐου 1774) από τον Οίκο των Γουέλφων του Βολφενμπύτελ, που ήταν δούκες του Μπράουνσβαϊγκ-Λύνεμπουργκ, ήταν αρχιστράτηγος της Ρωσίας και πατέρας του Ιβάν ΣΤ' τσάρου της Ρωσίας. Από το 1741 και μετά έζησε εγκάθειρκτος.

## Τα πρώτα έτη
Ήταν ο δευτερότοκος γιος του Φερδινάνδου-Αλβέρτου Β΄, πρίγκιπα του Μπέβερν και της Αντουανέτας των Γουέλφων, κόρης του Λουδοβίκου-Ροδόλφου πρίγκιπα του Βολφενμπύτελ. Η θεία του Ελισάβετ Χριστίνα του Βολφενμπύτελ, σύζυγος του Καρόλου ΣΤ΄ των Αψβούργων, βασιλιά της Γερμανίας πρότεινε να νυμφευθεί την Ελισάβετ του Μεκλεμβούργου, που στη Ρωσία είχε βαπτισθεί ως Άννα Λεοπόλδοβνα, ανιψιά της Άννας Ρομανόφ, τσαρίνας της Ρωσίας. Έτσι ο Αντώνιος μετέβη στη Ρωσία το 1733 για να γνωρίσει τη μέλλουσα σύζυγο. Ο γάμος έγινε το 1739 με σκοπό να ενισχύσει τις σχέσεις των Αψβούργων με τους Ρομανόφ. 

Το 1740 απεβίωσε η τσαρίνα θεία της Άννας Λεοπόλδοβνας και την διαδέχθηκε ο γιος του Άντον και της Άννας Λεοπόλδοβνας, ο Ιβάν ΣΤ' Γουέλφων-Βολφενμπύτελ, μόλις δύο μηνών. Αντιβασιλιάς ορίστηκε ο Έρνστ Μπίρον, αλλά όταν κυκλοφόρησαν φήμες ότι σχεδιάζει την εξορία του Άντον και της Άννας στη Γερμανία, οργάνωσαν πραξικόπημα και έγινε αντιβασίλισσα η Άννα Λεοπόλδοβνα. Το 1741 γεννήθηκε η κόρη τους Αικατερίνη.

## Εγκάθειρκτος στο Αρχαγγέλσκ
Λίγες ημέρες μετά ένα προδοτικό πραξικόπημα έκανε την εξαδέλφη της Άννας Ρομανόφ, την Ελισάβετ Ρομανόφ, τσαρίνα της Ρωσίας. Η Ελισάβετ φυλάκισε τον Αντώνιο, την Άννα και τα δύο τους παιδιά στο Αρχαγγέλσκ. Τα χρόνια στη φυλακή ήταν σκληρά και κατά περιόδους στερήθηκαν αναγκαία πράγματα. Απαγορευόταν η επικοινωνία με τον έξω κόσμο, εκτός λίγων υπηρετών. Το διάστημα 1743-1746 γεννήθηκαν άλλα τρία παιδιά. Το 1746 απεβίωσε η Άννα Λεοπόλδοβνα. Το 1762 η τσαρίνα πρότεινε στον Αντώνιο να φύγει, αφήνοντας τα πέντε παιδιά του στη Ρωσία, αλλά αυτός αρνήθηκε. Το 1764 απεβίωσε και ο Ιβάν ΣΤ'. Το 1774 ο Αντώνιος έχασε την όρασή του και λίγο αργότερα απεβίωσε. Η ταφή του έγινε διακριτικά και απαγορεύθηκε στους στρατιώτες να αποκαλύψουν τον τόπο ενταφιασμού.

Την Ελισάβετ διαδέχθηκε ο ανιψιός της Πέτρος Γ' του Γκόττορπ, του οποίου η σύζυγος Αικατερίνη Β΄ το 1780 άφησε τα παιδιά του Αντωνίου στη θεία τους Ιουλιάνα Μαρία του Βολφενμπύτελ, σύζυγο του Φρειδερίκου Ε', βασιλιά της Δανίας. Τα 4 αδέλφια έζησαν σε ένα σπίτι στο Χόρσενς της Γιουτλάνδης, αλλά έχοντας ζήσει ως κρατούμενοι δεν ήταν συνηθισμένοι στην κοινωνική ζωή. Είχε συμφωνηθεί να ζήσουν υπό περιορισμό και τα έξοδά τους πληρωνόταν από την Αικατερίνη Β΄.

## Οικογένεια
Το 1739 νυμφεύθηκε την (Ελισάβετ) Άννα Λεοπόλδοβνα, κόρη του Καρόλου-Λεοπόλδου, δούκα του Μεκλεμβούργου-Σβερίν και της Αικατερίνης των Ρομάνοφ, αδελφής της Άννας Ιβάνοβνας Αυτοκράτειρας της Ρωσίας. Ο Αντώνιος από την Ελισάβετ, που είχε βαπτισθεί Άννα Λεοπόλδοβνα, είχε τέκνα:
* Ιβάν ΣΤ΄ της Ρωσίας 1740-1764, τσάρος της Ρωσίας,
* Αικατερίνη 1741-1807.
* Ελισάβετ 1743-1782.
* Πέτρος 1745-1798.
* Αλέξιος 1746-1787.

Κατηγορία:Οίκος των Γουέλφων
Άγιος Κάστουλος

Ο **Άγιος Κάστουλος** (*περ.* †&nbsp;286) έζησε τον 3ο αιώνα στη Ρώμη και τιμάται ως μάρτυρας και άγιος. Σύμφωνα με την παράδοση, ήταν  σύζυγος της αγίας Ειρήνης της Ρώμης. 

## Βίος
Το όνομα του Αγίου Καστούλου δεν αναφέρεται στον Συναξαριστή τού αγίου Νικόδηµου και στα έντυπα Μηναία. Αναφέρεται μόνο στον Παρισινό Κώδικα 1621 µε σύντοµο βιογραφικό υπόµνηµα. Σύµφωνα µ’ αυτό, ο άγιος µαρτύρησε στα χρόνια τού αυτοκράτορα  Λικίνιου (307-323), στον οποίο κατηγορήθηκε ως χριστιανός. Αφού τον συνέλαβαν, τον κρέµασαν και του έγδαραν το δέρµα. Κατόπιν τον παρέδωσαν στον ηγεµόνα Ζηλικίνθιο και επειδή δεν κατάφερε κι αυτός να αλλαξοπιστήσει τον µάρτυρα, τον βασάνισε σκληρά και στο τέλος τον αποκεφάλισε. Τιµάται στις 24 Δεκεµβρίου.

## Παραπομπές

## Πηγές
*π. Ε.Κ., « Κάστουλος. Άγιος», Μεγάλη Ορθόδοξη Χριστιανική Εγκυκλοπαίδεια, τ. 9 (2013), σελ.494

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Βραχυχίτων ο σφενδαμνόφυλλος

Ο **Βραχυχίτων ο σφενδαμνόφυλλος** *(*'Brachychiton acerifolius*')*, κοινώς γνωστός ως δέντρο φλόγα Ιλλαουάρα *(Illawarra flame tree)*, είναι ένα μεγάλο δέντρο της οικογένειας των Μαλαχοειδών *(Malvaceae)*, γηγενές στις υποτροπικές περιοχές της ανατολικής ακτής της Αυστραλίας. Είναι διάσημο για τα φωτεινά κόκκινα σε σχήμα καμπάνας άνθη που συχνά καλύπτουν όλο το δέντρο, όταν είναι χωρίς φύλλα. Μαζί με άλλα μέλη του γένους *Brachychiton*, συνήθως αναφέρεται ως Κουρατζόνγκ *(Kurrajong)*.

## Ονομασία και ετυμολογία
Ο *Brachychiton acerifolius*, περιγράφηκε για πρώτη φορά το 1855 από τους *W. Macarthur* και *C. Moore*. Μερικές φορές γράφεται ως *Brachychiton acerifolium*, κάτω από την υπόθεση ότι το όνομα του γένους *Brachychiton* (στα Ελληνικά) είναι ουδέτερο. Στην πραγματικότητα, το *Brachychiton*, είναι αρσενικό (είναι ένα *bahuvrihi*, και το πρώτο συστατικό είναι το περιγραφικό στοιχείο) και ως εκ τούτου το σωστό επίθετο του είδους είναι *acerifolius*. Η ονομασία *Brachychiton* προέρχεται από το Ελληνικό *brachys*, που σημαίνει ΄κοντό΄ και *chiton*, ένα είδος ΄χιτώνα΄, αναφορικά με την επίστρωση των σπόρων προς σπορά. Το συγκεκριμένο επίθετο *acerifolius* υποδηλώνει την εμφάνιση του φυλλώματος με εκείνη του γένους *Acer*, των σφενδάμων.

## Συνήθεια
Αυτό το δέντρο είναι ανεκτικό σε εύκρατα κλίματα και τώρα πλέον καλλιεργείται παγκοσμίως για την ομορφιά του. Ωστόσο, το μέγιστο ύψος των 40 μ. επιτυγχάνεται μόνο μέσα στο αρχικό, θερμότερο περιβάλλον. Συνήθως, φύεται και φτάνει περίπου το ύψος των 20 μ.

## Φύλλωμα και άνθη
Ομοίως με τους *kurrajong* συγγενείς, τα φύλλα είναι μεταβλητά, με έως και 7 βαθύς λοβούς. Είναι φυλλοβόλο - που ρίχνει τα φύλλα του, μετά την ξηρή περίοδο. Η εντυπωσιακή ανθοφορία εμφανίζεται στα τέλος της άνοιξης και το νέο φύλλωμα είναι έτοιμο για τις καλοκαιρινές βροχές. Σε περιοχές όπου ο χειμώνας δεν είναι ιδιαίτερα ξηρός, αυτός ο φυσικός ρυθμός μπορεί να γίνει κάπως ασταθής και το δέντρο μπορεί να ανθίσει μόνο εν μέρει.

Τα άνθη είναι ερυθρές καμπάνες με 5 εν μέρει συγχωνευμένα πέταλα. Οι σαν περικάρπιο καρποί (τεχνικά γνωστοί ως θυλάκια) είναι σκούρο καφέ, πλατύς, σχήματος βάρκας και μήκους περίπου 10&nbsp;cm. Περιέχουν μάζες λεπτών τριχών που κολλούν στο δέρμα των ανθρώπων, καθώς και κίτρινους σπόρους. Είναι θρεπτικοί και τρώγονται από τους Ιθαγενείς μετά το ψήσιμο.

## Gallery

Image:BrachychitonAcerifolius-FlowerDetail.jpg|Λεπτομέρεια άνθους.
File:Illawarra Flame Tree.jpeg|Δέντρο φλόγας σε πλήρη άνθιση.
File:Starr 080715-9247 Brachychiton acerifolius.jpg|Κοντινή λήψη κορμού και ανθέων.
Image:Leaves of Brachychiton Acerifolius.jpg|Φύλλα.


## Δείτε επίσης
* Σπαθοδέα
* Δηλόνιξ η βασιλική

## Σημειώσεις



;Παραπομπές σημειώσεων




## Παραπομπές


### Πηγές
*  Holliday, I. *A field guide to Australian trees (3rd edition)*, Reed New Holland, 2002
*  The University of Sydney: Our Indigenous garden

## Εξωτερικοί σύνδεσμοι

Κατηγορία:Δέντρα
Κατηγορία:Καλλωπιστικά δέντρα
Κατηγορία:Κάρυα και ελαιούχοι σπόροι
Κατηγορία:Μαλαχοειδή
Κατηγορία:Χλωρίδα της Αυστραλίας
Κατάλογος έργων της Παλαιάς Πινακοθήκης

Η σελίδα αυτή περιέχει εικονογραφημένο κατάλογο έργων της Παλαιάς Πινακοθήκης του Μονάχου.

## Ιταλική ζωγραφική

## Ισπανική ζωγραφική

## Γαλλική ζωγραφική

 

## Φλαμανδική ζωγραφική

## Ολλανδική ζωγραφική

  

## Γερμανική ζωγραφική

Κατηγορία:Κατάλογοι έργων τέχνης ανά μουσείο
Μοιρογνωμόνιο

Το **μοιρογνωμόνιο** είναι ένα όργανο μετρήσεως γωνιών. Συνήθως κατασκευάζεται από διαφανές πλαστικό ή γυαλί. Τα περισσότερα μοιρογνωμόνια μετρούν τις γωνίες σε μοίρες (°) και συνήθως είναι ημικυκλικά, υποδιαιρούμενα σε 180 ίσα διαστήματα. Υπάρχουν όμως και μοιρογνωμόνια που μετρούν τις γωνίες σε ακτίνια ή και βαθμούς.

## Εφαρμογές και τύποι
Τα μοιρογνωμόνια χρησιμοποιούνται σε διάφορες εφαρμογές μηχανικού, αρχιτεκτονικού και τεχνικού σχεδιασμού, αλλά ίσως η συχνότερη χρήση τους είναι σε μαθήματα γεωμετρίας στα σχολεία.

Υπάρχουν και προηγμένοι τύποι μοιρογνωμονίου, όπως ο τύπος με έναν ή δύο κινητούς βραχίονες (bevel protractor), που με την περιστροφή τους βοηθούν να μετρηθεί η γωνία καλύτερα. Για μεγαλύτερη ακρίβεια, ο βραχίονας φέρει σε κάποια μοντέλα κλίμακα βερνιέρου.

## Εικόνες

Αρχείο:Protractor2.jpg|Ημικυκλικό μοιρογνωμόνιο με κλίμακα σε μοίρες (180°)
Αρχείο:Protractor1.svg|Μοιρογνωμόνιο 360° με κλίμακα σε μοίρες
Αρχείο:Grad protractor.png|Μοιρογνωμόνιο με κλίμακα σε βαθμούς
Αρχείο:Navigational rules types.JPG|Διπλό μοιρογνωμόνιο για ναυσιπλοΐα (κάτω δεξιά).
Αρχείο:Set square Geodreieck.svg|Σχολικό τρίγωνο γεωμετρίας με ενσωματωμένο μοιρογνωμόνιο 180°


## Δείτε επίσης
* Χάρακας
* Διαβήτης (όργανο)
* Γωνιόμετρο
* Κλισιόμετρο

## Εξωτερικοί σύνδεσμοι
* Εκτυπώσιμο συμβατικό μοιρογνωμόνιο για download (38,8&nbsp;KB)
* Και άλλα εκτυπώσιμα μοιρογνωμόνια
* Πώς να μετράτε γωνίες με ένα μοιρογνωμόνιο - διαδραστικό animation
* Πώς να σχεδιάζετε γωνίες με ένα μοιρογνωμόνιο - διαδραστικό animation
* Πιθανό αρχαίο αιγυπτιακό μοιρογνωμόνιο

## Παραπομπές


Κατηγορία:Όργανα μέτρησης
Κατηγορία:Μαθηματικά όργανα
Κατηγορία:Ναυτικά όργανα
Κατηγορία:Τεχνικό σχέδιο
Κατηγορία:Γραφική ύλη
Κατάλογος έργων της Πινακοθήκης της Ακαδημίας της Βενετίας

Η σελίδα αυτή περιέχει εικονογραφημένο κατάλογο έργων της Πινακοθήκης της Ακαδημίας της Βενετίας.

Κατηγορία:Κατάλογοι έργων τέχνης ανά μουσείο
Γεννάδιος Μονεμβασίας

Ο **Γεννάδιος Μονεμβασίας** έζησε στο δεύτερο μισό του 16ου αιώνα.
## Βίος
Δεν γνωρίζουμε που και πότε γεννήθηκε ο Γεννάδιος. Το 1590 ή 1591 τοποθετήθηκε στην μητρόπολη Μονεμβασίας διαδεχόμενος τον Δωρόθεο. Έμεινε στον θρόνο μέχρι το 1593, οπότε τον διαδέχθηκε ο Λαυρέντιος. Ήταν μέλος της αδελφότητας της μονής Αγίων Τεσσεράκοντα Μαρτύρων Λακεδαιμονίας. Έχει σωθεί χειρόγραφος κώδικας περγαμηνής στην πανεπιστημιακή βιβλιοθήκη της Λειψίας, ο οποίος περιέχει ιδιόχειρη σημείωσή του στην οποία δηλώνει πως αφιερώνει τον κώδικα που περιέχει τη Θεία Λειτουργία του Μεγάλου Βασιλείου, το μετόχιο του Αγίου Γεωργίου στον Δρομέα Τσακωνίας και προσωπικά του βιβλία, άμφια και ιερά σκεύη. Επίσης σε σιγίλιο και επιστολή του με χρονολογία 1592, υπάρχει αναφορά στο χωριό Κοσμάς της επαρχίας Κυνουρίας με την ονομασία «Άγιος Κοσμάς»

## Παραπομπές


## Πηγές
*Μανούσος Ι. Μανούσακας, «Γεννάδιος Μονεμβασίας του 1592 και όχι του 1502», Πελοποννησιακά, σελ. 137-145

Κατηγορία:Μητροπολίτες Μονεμβασίας
Αρσαβήρ

Ο **Αρσαβήρ** (από το αρμενικό *[[Αρσαβίρ]]*), ήταν Βυζαντινός ευγενής ο οποίος επιχείρησε ανεπιτυχώς να σφετεριστεί τον βυζαντινό αυτοκρατορικό θρόνο το 808.

## Βιογραφία
Ο Αρσαβήρ ήταν ευγενής αρμενικής καταγωγής, ο οποίος κατείχε το αξίωμα του *[[πατρίκιος (τίτλος)|πατρικίου]]*, καθώς και υπηρέτησε ως *[[κοιαίστωρ του ιερού παλατίου|κοιαίστωρ]]* του Αυτοκράτορα Νικηφόρου Α΄ Λογοθέτη (βασίλευσε μεταξύ 802-811). Τον Φεβρουάριο του 808, μια ομάδα κοσμικών και κληρικών αξιωματούχων, οι οποίοι ήσαν δυσαρεστημένοι με την διακυβέρνηση του Νικηφόρου, σχεδίασαν συνωμοσία και ανακήρυξαν τον Αρσαβήρ ως αυτοκράτορα. Ο Νικηφόρος, ωστόσο, ανακάλυψε την συνωμοσία και προχώρησε στη σύλληψη των συμμετεχόντων, οι οποίοι ξυλοκοπήθηκαν, οι περιουσίες τους κατασχέθηκαν, ενώ τελικώς στάλθηκαν σε εξορία. Ο ίδιος ο Αρσαβήρ κουρεύτηκε και στάλθηκε σε εξορία σε μοναστήρι στη Βιθυνία. Ο κόρη του Αρσαβήρ, Θεοδοσία, ήταν νυμφευμένη με τον μέλλοντα Αυτοκράτορα Λέοντα Ε΄ τον Αρμένιο (βασίλευσε μεταξύ 813-820). Ο Λέων, τότε στρατηγός και χαίρων της εμπιστοσύνης του Νικηφόρου, εστάλη σε εξορία για ορισμένο διάστημα, πιθανώς λόγω της συγκεκριμένης συγγένειάς του με τον Αρσαβήρ.

## Παραπομπές


## Πηγές

*
*
*

Κατηγορία:Βυζαντινοί αξιωματούχοι
Κατηγορία:Βυζαντινοί αρμενικής καταγωγής
Κατηγορία:Βυζαντινοί σφετεριστές
Κατηγορία:Βυζαντινοί Πατρίκιοι
Κατηγορία:Αρμένιοι
Κατηγορία:Βυζαντινοί του 9ου αιώνα
Γυμνοπαιδίες

Οι ***Γυμνοπαιδίες*** (γαλλικά: ***Gymnopédies***) είναι κύκλος τριών συνθέσεων για πιάνο του Γάλλου συνθέτη Ερίκ Σατί, που δημοσιεύθηκαν στο Παρίσι το 1888. Η πρώτη σύνθεση ονομάζεται: *Lent et douloureux* (Ρε μείζονα/Ρε ελάσσονα), η δεύτερη: *Lent et triste* (Ντο μείζονα) και η τρίτη: *Lent et grave* (Λα ελάσσονα). Τα τρία αυτά ατμοσφαιρικά κομμάτια είναι γραμμένα σε 3/4, και έχουν κοινό θέμα και δομή. Οι *Gymnopédies* θεωρούνται ένας σημαντικός πρόγονος της Ambient μουσικής. Ο Σατί είχε υποστηρίξει ότι το μυθιστόρημα του Γκυστάβ Φλωμπέρ *Salammbô*, τον είχε εμπνεύσει για αυτή τη σύνθεση.

## Παραπομπές


## Εξωτερικοί σύνδεσμοι

* Public Domain Sheet Music of the ''Gymnopédies'' at the Mutopia Project

Κατηγορία:Συνθέσεις του Ερίκ Σατί
Gnossiennes

Οι ***Gnossiennes*** (γαλλική προφορά: *[[ΔΦΑ|ɡnosjεn]]*) είναι επτά συνθέσεις για πιάνο γραμμένες από τον Γάλλο συνθέτη Ερίκ Σατί κατά τον 19ο αιώνα. Το έργο αυτό είναι ιδιαίτερα γνωστό για το ελεύθερο μέτρο του, τη πειραματική διάθεση του δημιουργού, τον ρυθμό και την αρμονική δομή του. Η λέξη που τιτλοφορεί τις συνθέσεις πιστώνεται στον ίδιο τον Σατί, χωρίς να υπάρχει να εξαχθεί με σιγουριά η ετυμολογία. Η λέξη μπορεί να προέρχεται από τη λέξη "γνώσις", άλλοι υποστηρίζουν ότι προέρχεται από τη λέξη "Κνωσσός".

Τα τρία πρώτα μέρη *Trois Gnossiennes* δημιουργήθηκαν περίπου το 1890 και δημοσιεύθηκαν το 1893. Οι υπόλοιπες τρεις συνθέσεις *Gnossiennes Nos. 4–6* δημοσιεύθηκαν μετά τον θάνατο του Σατί και συγκεκριμένα το 1968. Μάλιστα, ο Σατί δεν φάνηκε ποτέ να τις συμπεριλαμβάνει στις *Gnossiennes* του. Η *7η Gnossienne* είναι το *[[Le Fils des étoiles]]* (με τον ίδιο τον Σατί να την ονομάζει έτσι).

## Παραπομπές


## Πηγές
* Coppens, Claude, program notes to the integral execution of Satie's Piano work (Ghent, De Rode Pomp, 1–2 December 1995).
* Gillmor, Alan M., *Erik Satie* (Twayne Pub., 1988, reissued 1992; 387pp) ISBN 0-393-30810-3
* G. Hengeveld edition of Gnossiennes published by Broekmans & van Poppel No. 1227 includes the minotaur etymology
* Todd Niquette of , , Vol. 8, No. 23, 1987) – the "Gnossiennes" chapter of this publication contains the facsimile of the 2nd *Gnossienne* as first published in 1893.

## Εξωτερικοί σύνδεσμοι
*Erik-satie.com
*Various media files relating to the 4th, 5th, 6th and 7th *Gnossiennes* can be found on the "Music samples" page of Niclas Fogwall's Satie website 
*Three *Gnossiennes* can be heard and downloaded in MIDI format at classicalmidiconnection.com
*Modern renditions of *Gnossienne No. 1* by A<nowiki/>lexander Pericic can be found on YouTube along with another from Buddha Bar

Κατηγορία:Συνθέσεις του Ερίκ Σατί
Καλλιτέλης ο Λακεδαιμόνιος

Ο **Καλλιτέλης ο Λακεδαιμόνιος** (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα της πάλης κατά τους 68ους ολυμπιακούς αγώνες της αρχαιότητας (508 π.Χ.). Γιός του ήταν ο Πολυπείθης, ο οποίος υπήρξε ολυμπιονίκης στο τέθριππο στους 74ους αγώνες. Τα αγάλματα πατέρα και γιου βρισκόταν τοποθετημένα μαζί στην Ολυμπία κατά την περιγραφή του Παυσανία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (6ος αιώνας π.Χ.)
Εμπεδοκλής ο Ακραγαντινός (ολυμπιονίκης)

Ο **Εμπεδοκλής ο Ακραγαντινός** (6ος/5ος αιώνας π.Χ., γιος του Εξαινέτου), ήταν αρχαίος Έλληνας ολυμπιονίκης με καταγωγή από τον Ακράγαντα στην Μεγάλη Ελλάδα, ο οποίος στέφθηκε νικητής στο ιππικό αγώνισμα του κέλη κατά τους 71ους (496 π.Χ.) ολυμπιακούς αγώνες της αρχαιότητας. Στην ίδια διοργάνωση στέφθηκε ολυμπιονίκης και ο γιος του ο Εξαίνετος στην πάλη. Ο Εμπεδοκλής ήταν ο παππούς του, μετέπειτα διάσημου, φιλοσόφου Εμπεδοκλή του Ακραγαντινού.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του κέλη
Κατηγορία:Αρχαίοι Ακραγαντινοί ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Εφάρμοστος ο Οπούντιος

Ο **Εφάρμοστος ο Οπούντιος** ή **Επάρμοστος** (5ος αιώνας π.Χ.) ήταν αρχαίος Έλληνας ολυμπιονίκης από τους Οπούντιους Λοκρούς ο οποίος στέφθηκε νικητής στο αγώνισμα της πάλης στους 78ους (468 π.Χ.) ολυμπιακούς αγώνες της αρχαιότητας. Ο Πίνδαρος αφιέρωσε τον 9ο ολυμπιόνικο ύμνο του στον Εφάρμοστο. Υπήρξε επίσης περιοδονίκης με 1 νίκη στα Πύθια την ίδια αθλητική περίοδο με την νίκη του στους ολυμπιακούς, 3 νίκες στα Ίσθμια και 2 στα Νέμεα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι Οπούντιοι ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Αμησινάς ο Βαρκαίος

Ο **Αμησινάς ο Βαρκαίος** ή **Αλησίας** (5ος αιώνας π.Χ.) ήταν αρχαίος Έλληνας ολυμπιονίκης από τη Βάρκη της Κυρήνης, ο οποίος στέφθηκε νικητής στο αγώνισμα της πάλης στους 80ους (460 π.Χ.) ολυμπιακούς αγώνες της αρχαιότητας. Κατά την παράδοση ο Αμησινάς εξασκήθηκε παλεύοντας με έναν ταύρο πριν πάρει μέρος στους ολυμπιακούς αγώνες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κυρηναίοι ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (5ος αιώνας π.Χ.)
Εξαίνετος (αποσαφήνιση)

Η ονομασία **Εξαίνετος** μπορεί να αναφέρεται στα παρακάτω θέματα:

* Εξαίνετος ο Ακραγαντινός (ολυμπιονίκης πάλης), αρχές 5ου αιώνα π.Χ.
* Εξαίνετος ο Ακραγαντινός (ολυμπιονίκης σταδίου), τέλη 5ου αιώνα π.Χ.
Χείμων ο Αργείος

Ο **Χείμων ο Αργείος** ή **Κίμων** (5ος αιώνας π.Χ.) ήταν αρχαίος Έλληνας ολυμπιονίκης από το Άργος ο οποίος στέφθηκε νικητής στο αγώνισμα της πάλης στους 83ους (448 π.Χ.) ολυμπιακούς αγώνες της αρχαιότητας. Για την κατάκτηση της νίκης, νίκησε τον Ταυροσθένη τον Αιγινήτη ο οποίος κατά την επόμενη διοργάνωση έγινε ο ολυμπιονίκης. Γιός του Χείμωνα ήταν ο Αριστεύς ο οποίος υπήρξε ολυμπιονίκης του δόλιχου σε κατοπινή διοργάνωση. Ο Παυσανίας ανέφερε πως οι ανδριάντες του Χείμωνα και του Αριστέα είχαν δημιουργηθεί από τον Αργείο γλύπτη Ναυκύδη, και πως κατά την εντύπωση του αυτή ήταν το αρτιότερο έργο του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (5ος αιώνας π.Χ.)
Πέτρος Β΄ του Λα Μαρς

Ο **Πέτρος Β΄** (1342 - 1362) από τον Οίκο των Βουρβόνων ήταν ο μεγαλύτερος γιος και διάδοχος του Ιακώβου Α΄ κόμη του Λα Μαρς και της Ιωάννας του Σατιγιόν. Πολέμησε στο πλευρό τού πατέρα του κατά την διάρκεια του Εκατονταετούς Πολέμου εναντίον των Άγγλων του βασιλιά Εδουάρδου Γ΄. Στην μάχη του Μπρινιέ (1362) η ήττα από τον Άγγλους ήταν συντριπτική. Ο ίδιος και ο πατέρας του τραυματίστηκαν θανάσιμα· ο πατέρας του πέθανε αμέσως, ενώ ο ίδιος υπέκυψε στα τραύματά του σε λίγες ημέρες, αφού διατήρησε τον τίτλο του κόμητος του Λα Μαρς. Τον διαδέχθηκε ο δεύτερος αδελφός του Ιωάννης Α΄.  

## Πρόγονοι


Κατηγορία:Οίκος των Βουρβόνων
Κατηγορία:Πρόσωπα του Εκατονταετούς Πολέμου
Ταυροσθένης ο Αιγινήτης

Ο **Ταυροσθένης ο Αιγινίτης** (5ος αιώνας π.Χ.) ήταν αρχαίος Έλληνας ολυμπιονίκης από την Αίγινα ο οποίος στέφθηκε νικητής στο αγώνισμα της πάλης στους 84ους (444 π.Χ.) ολυμπιακούς αγώνες της αρχαιότητας. Κατά την παράδοση και σύμφωνα με τα γραπτά του Παυσανία και του Αιλιανού, την ημέρα που έγινε ολυμπιονίκης ο Ταυροσθένης εμφανίστηκε οπτασία του στην Αίγινα ανακοινώνοντας το αποτέλεσμα, ή κατά άλλη εκδοχή ο Ταυροσθένης έστειλε ένα περιστέρι στο οποίο είχε τυλίξει πορφυρό μαντήλι ως αναγγελία της νίκης του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πάλης‎
Κατηγορία:Αρχαίοι Αιγινήτες ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Θεόπομπος Β´ ο Ηραίος

Ο **Θεόπομπος ο Ηραίος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηραία της Αρκαδίας, ο οποίος στέφθηκε 2 φορές νικητής στο αγώνισμα της πάλης κατά τους 85ους (440 μ.Χ.) και 86ους (436 π.Χ.) ολυμπιακούς αγώνες της αρχαιότητας. Ο πατέρας του ονομαζόταν επίσης Θεόπομπος και ήταν επίσης 2 φορές ολυμπιονίκης στο πένταθλο, και ο παππούς του ήταν ο Δαμάρατος ο οποίος υπήρξε ολυμπιονίκης στο πένταθλο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (5ος αιώνας π.Χ.)
Φίλιππος ο Κροτωνιάτης

Ο **Φίλιππος ο Κροτωνιάτης** (γιος του Βουτακίδη, 6ος αιώνας π.Χ.) ήταν αρχαίος Έλληνας ολυμπιονίκης από τον Κρότωνα στη Μεγάλη Ελλάδα ο οποίος στέφθηκε νικητής σε άγνωστο αγώνισμα δρόμου κατά τους 65ους (520 π.Χ.) ολυμπιακούς αγώνες της αρχαιότητας. Ο Ηρόδοτος αναφέρει πως ο Φίλιππος ήταν ο ομορφότερος νέος της εποχής του, έφυγε όμως από τον Κρότωνα καθώς υπήρξε θύμα συζυγικής απάτης και ταξίδεψε στην Κυρήνη, και κατόπιν πέθανε κατά τη διάρκεια εκστρατείας του Δωριέα του Λακεδαιμόνιου στη Σικελία. Μετά τον θάνατο του λατρεύτηκε ως ήρωας από τους κατοίκους της Σεγέστας λόγω της ομορφιάς του, και του ανεγέρθηκε μνημείο και τελέστηκαν θυσίες. Κατά τον Λουίτζι Μορέττι είναι αβέβαιο αν ο ολυμπιονίκης είναι το ίδιο πρόσωπο με τον Φίλιππο που πέθανε στη Σικελία ή αν ο 2ος ήταν κάποιος γηγενής ήρωας με την ονομασία *Βύτος*.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κροτωνιάτες ολυμπιονίκες
Κατηγορία:Αρχαίοι ολυμπιονίκες αγωνισμάτων δρόμου
Κατηγορία:Αρχαίοι ολυμπιονίκες (6ος αιώνας π.Χ.)
Καζατκόμ

Το **Καζατκόμ **() είναι ένα χωριό στην περιφέρεια Αλμάτι, στο νοτιοανατολικό Καζακστάν. Πολλές συγκρούσεις μεταξύ Καζάκων και εθνοτικών Τσετσένων έχουν ξεσπάσει στο χωριό, κυρίως τον Μάρτιο-Απρίλιο 2007.

## Παραπομπές


Κατηγορία:Πόλεις του Καζακστάν
Μολάλι

Το **Μολάλι **() είναι ένα χωριό στην περιφέρεια Αλμάτι του νοτιοανατολικού Καζακστάν. Βρίσκεται στην επαρχία Ακσού, και έχει 213 κατοίκους.

## Παραπομπές


Κατηγορία:Πόλεις του Καζακστάν
Δωριέας (αποσαφήνιση)

Η ονομασία **Δωριέας** ή **Δωριεύς** μπορεί να αναφέρεται στα παρακάτω θέματα:

* Δωριέας ο Λακεδαιμόνιος, 6ος αιώνας π.Χ., πρίγκηπας της Σπάρτης, ιδρυτής αποικιών σε Λιβύη και Σικελία, και αδελφός του Λεωνίδα Α´ της Σπάρτης
* Δωριέας ο Ρόδιος, 5ος αιώνας π.Χ., πολυολυμπιονίκης του παγκράτιου, και γιός του Διαγόρα του Ρόδιου

Επίσης:
* το άτομο με δωρική καταγωγή, από τους Δωριείς
* διάφορα δευτερεύοντα πρόσωπα της ελληνικής μυθολογίας (δείτε Εικάδιος, Έρυξ, Λάνασσα (μυθολογία))
Κεντρικό Ισραηλιτικό Συμβούλιο (Ελλάδα)

Το **Κεντρικό Ισραηλιτικό Συμβούλιο** (Κ.Ι.Σ.) είναι Νομικό Πρόσωπο Δημοσίου Δικαίου που υπάγεται στο Υπουργείο Εθνικής Παιδείας & Θρησκευμάτων και που σκοπό έχει την προώθηση της εβραϊκής πολιτιστικής κληρονομιάς και ιστορίας. Επιπλέον αντιπροσωπεύει στην Ελλάδα και το εξωτερικό τους εβραϊκούς οργανισμούς και τις κοινότητες.

## Ιστορικό
Ιδρύθηκε το 1945 με τον νόμο 367/1945 με σκοπό τον συντονισμό όλων των εβραϊκών κοινοτήτων ανά την Ελλάδα, οι οποίες είχαν καταστραφεί λόγω των διωγμών των Ναζί. Το 1969 με νομοθετικό διάταγμα της κυβέρνησης μετατράπηκε σε Νομικό Πρόσωπο Δημοσίου Δικαίου.

## Παραπομπές


Κατηγορία:Ιστορία των Εβραίων στην Ελλάδα
Κατηγορία:Εβραίοι και Ιουδαϊσμός στην Ελλάδα
Κατηγορία:Θρησκεία στην Ελλάδα
Γκεβχερχάν Σουλτάνα (κόρη του Ιμπραήμ Α΄)

Η **Γκεβχερχάν Σουλτάν** (Οθ. Τούρκικα:جوهر السلطان) (Τούρκικα: *Gevherhan Sultan*, 1642 - 27 Οκτωβρίου 1694) ήταν κόρη του Σουλτάνου Ιμπραήμ Α΄ της Οθωμανικής Αυτοκρατορίας.

## Ζωή
Η Γκεβχερχάν γεννήθηκε το 1642 στην Κωνσταντινούπολη και ήταν κόρη του Σουλτάνου Ιμπραήμ και της τρίτης συζύγου του Χασεκί Χατιτζέ Μουαζέζ Σουλτάν. 

Στις 23 Νοεμβρίου 1646 παντρεύτηκε τον Νταμάτ Τζαφέρ Πασά σε ηλικία μόλις τεσσάρων ετών και εμείνε χήρα μετά από ένα χρόνο γάμου. Το 1660 παντρεύτηκε τον Βεζίρη Τζαβουστζά Μεχμέτ Πασά, αυτός ο γάμος διήρκεσε μέχρι το θάνατο του Μεχμέτ Πασά το 1682. Το 1692 παντρεύτηκε τον Παλαμπιγίκ Γιουσούφ Πασά. 

Πέθανε στην Αδριανούπολη κατά τη διάρκεια της βασιλείας του ετεροθαλούς αδελφού της Αχμέτ Β΄ και θάφτηκε στην Αγία Σοφία.

## Παραπομπές


Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Σονάτα για πιάνο No. 2 (Μπετόβεν)

Η **Σονάτα για Πιάνο Νο. 2 σε Λα μείζονα**, **Op. 2, No. 2**, (αγγλικά: **Piano Sonata No. 2**, γερμανικά: **Klaviersonate Nr. 2**) είναι μία σύνθεση του Λούντβιχ βαν Μπετόβεν, γραμμένη το 1976 και αφιερωμένη στον Γιόζεφ Χάυντν. Η σονάτα αποτελείται από τέσσερα μέρη: *I. [[Tempo|Allegro]] vivace* 2/4, II. *[[Tempo|Largo]] appassionato* 3/4 σε Ρε μείζονα, ΙΙΙ *[[Tempo|Scherzo]]: Allegretto* 3/4 σε Λα μείζονα, Λα ελάσσονα, Λα μείζονα και IV. *[[Tempo|Rondo]]: Grazioso*. O Ντόναλτ Τόβεϊ έγραψε: «Η δεύτερη σονάτα είναι άψογη στην εκτέλεση και εντελώς πέρα από το εύρος των Haydn και Mozart στην αρμονική και δραματική σκέψη, με εξαίρεση το φινάλε».

## Παραπομπές


## Εξωτερικοί σύνδεσμοι
*A lecture by András Schiff on Beethoven's piano sonata op. 2 no. 2
* Recording by Paavali Jumppanen, piano from the Isabella Stewart Gardner Museum
* For a public domain recording of this sonata visit Musopen  

Σονάτα 02
Κατηγορία:Συνθέσεις σε Λα μείζονα
Κατηγορία:Μουσική αφιερωμένη σε μαθητές ή δασκάλους
Πελτοφόρος

Η ***Πελτοφόρος*** *(*'Peltophorum*')*, είναι ένα γένος από 5-15 είδη ανθοφόρων φυτών της οικογένειας των Χεδρωπών *(Leguminosae)* ή Κυαμοειδών *(Fabaceae)*, στην υποοικογένεια *Caesalpinioideae*. Το γένος είναι εγγενές σε ορισμένες τροπικές περιοχές σε όλο τον κόσμο. Τα είδη αυτά είναι μεσαία προς μεγάλα δέντρα τα οποία αναπτύσσονται σε ύψος 15-25&nbsp;m (και σπανίως τα 50&nbsp;m).

Οι Μπλάτερ *(Blatter)* και Μίλαρντ *(Millard)* (1937) δηλώνουν:

## Είδη
Τα παρακάτω είδη είναι αποδεκτά από «Τον Κατάλογο των Φυτών» *(«The Plant List»)*:

## Σημειώσεις



;Παραπομπές σημειώσεων


## Παραπομπές





Κατηγορία:Κυαμοειδή
Σονάτα για πιάνο No. 3 (Μπετόβεν)

Η **Σονάτα για Πιάνο No. 3 σε Ντο μείζονα, Op. 2, No. 3**, (αγγλικά: **Piano Sonata No. 3**, γερμανικά: **Klaviersonate Nr. 3**) είναι μία σύνθεση του Λούντβιχ βαν Μπετόβεν, γραμμένη το 1796, και αφιερωμένη στον Γιόζεφ Χάυντν, η οποία συχνά αναφέρεται ως η πρώτη δεξιοτεχνική σονάτα για πιάνο του Μπετόβεν. Πρόκειται για τη μεγαλύτερη από τις τρεις Opus 2 του, η οποία διαρκεί πάνω από 25 λεπτά, περιέχοντας πολλές δυσκολίες στην εκτέλεση, όπως για παράδειγμα δύσκολες τρίλιες και δύσκολες κινήσεις χεριών. Είναι η δεύτερη μεγαλύτερη σε χρόνο σονάτα του, κατά την πρώιμη περίοδο του, μετά τη No. 4, η οποία δημοσιεύθηκε ένα χρόνο αργότερα.

## Παραπομπές


## Εξωτερικοί σύνδεσμοι
*A lecture by András Schiff on Beethoven's piano sonata Op. 2 No. 3
*[//musopen.org/music/830/ludwig-van-beethoven/piano-sonata-no-3-in-c-op-2-no-3/ Piano Sonata No. 3 (Beethoven)] at Musopen

Σονάτα 03
Κατηγορία:Συνθέσεις σε Ντο μείζονα
Κατηγορία:Μουσική αφιερωμένη σε μαθητές ή δασκάλους
Σεργκέι Αβέριντσεφ

Ο **Σεργκέι (Σέργιος) Σεργκέγιεβιτς Αβέριντσεφ** (· 1937-2004) ήταν Ρώσος φιλόλογος, ιστορικός του χριστιανικού πολιτισμού, μεταφραστής και ποιητής.
thumb|300x300px|Ο Σ.Σ. Αβέριντσεφ (δεξιά) με τον πατέρα Γεώργιο Κοτσετκόφ

## Βίος
Ο Σ.Σ. Αβέριντσεφ γεννήθηκε στις 10 Δεκεμβρίου 1937 στη Μόσχα. Πατέρας του ήταν ο βιολόγος Σεργκέι Βασίλιεβιτς Αβέριντσεφ (1875-1957) και μητέρα του η Ναταλία Βασίλιεβνα. Το 1956 γράφτηκε ως μεταπτυχιακός φοιτητής στο τμήμα κλασικής φιλολογίας στο Πανεπιστήμιο Λομονόσοφ (1961-1964). Εργάστηκε ως μεταφραστής και συντάκτης των επιστημονικών εκδόσεων «Μυσλ» (*Мысль* στα ρωσικά, «Σκέψη»). Διετέλεσε καθηγητής του Κρατικού Πανεπιστημίου Μόσχας (Λομονόσοφ) και του Πανεπιστημίου της Βιέννης. Από το 1987 ήταν μέλος της Ρωσικής Ακαδημίας Επιστημών, μέλος της Παγκόσμιας Ακαδημίας Πολιτισμών (Académie universelle des cultures) του Παρισιού και της Ποντιφικής Ακαδημίας Κοινωνικών Επιστημών της Ρώμης. Την περίοδο 1969-1971 έδωσε σειρά διαλέξεων στο Τμήμα Τεχνοκριτικής της Ιστορικής Σχολής του Πανεπιστημίου Λομονόσοφ, με θέμα τη βυζαντινή αισθητική. Όμως οι αρχές θεώρησαν πως συνιστούσαν θρησκευτική προπαγάνδα και του απαγόρευσαν να συνεχίσει. Το 1989 εξελέγη βουλευτής, αλλά το 1991 παραιτήθηκε. Από το 1994 δίδασκε στο Ινστιτούτο Σλαβικών Μελετών του Πανεπιστημίου της Βιέννης.

Ο Σ.Σ. Αβέριντσεφ απεβίωσε στις 21 Φεβρουαρίου 2004, στην αυστριακή πρωτεύουσα.

## Επιστημονικά ενδιαφέροντα
Τα επιστημονικά ενδιαφέροντά του καλύπτουν την αρχαία και τη βυζαντινή φιλολογία, της σχέση τους με τη λογοτεχνία των λαών της Εγγύς Ανατολής. Την ιστορία της χριστιανικής σκέψης, τη φιλοσοφία του πολιτισμού, τη νεώτερη ρωσική και ευρωπαϊκή λογοτεχνία (8ος-20ός αιώνας). Έχει κάνει μεταφράσεις από τα αρχαία εβραϊκά, αρχαία ελληνικά, συριακά, λατινικά και γερμανικά.

## Παραπομπές


## Πηγές
*

*

Κατηγορία:Ρώσοι ιστορικοί
Κατηγορία:Ρώσοι ποιητές
Κατηγορία:Ρώσοι μεταφραστές
Σονάτα για πιάνο No. 4 (Μπετόβεν)

Η **Σονάτα για Πιάνο No. 4 σε Μι-ύφεση μείζονα**, **Op. 7** (αγγλικά: **Piano Sonata No. 4**, γερμανικά: **Klaviersonate Nr. 4**), γνωστή και ως ***Grand Sonata*** είναι μία σύνθεση του Λούντβιχ βαν Μπετόβεν, γραμμένη το 1796, η οποία αποτελείται από τέσσερα μέρη, ενώ είναι αφιερωμένη στη μαθήτρια του Babette, κοντέσα του Keglević. Η εν λόγω σονάτα είναι μία από τις μεγαλύτερες χρονικά που συνέθεσε ποτέ ο Μπετόβεν. Ο τυπικός χρόνος εκτέλεσης της διαρκεί πάνω από 28 λεπτά. Τα τέσσερα μέρη της σονάτας είναι τα εξής: Ι. *Allegro molto e con brio*, 6/8, ΙΙ. *Largo, con gran espressione*, 3/4 σε Ντο μείζονα, ΙΙΙ. *Allegro*, 3/4; Trio σε Μι-ύφεση ελάσσονα και IV.*Rondo: Poco allegretto e grazioso*.

## Παραπομπές


; Βιβλιογραφία 
*

## Εξωτερικοί σύνδεσμοι
*A lecture by András Schiff on Beethoven's piano sonata op. 7
* For a public domain recording of this sonata visit Musopen
* - Discussion and analysis
*
*European Archive Copyright free LP recording of the Sonata no.4 op.7 in Eb major by Hugo Steurer, piano at the European Archive (for non-American viewers only).

Σονάτα 04
Κατηγορία:Συνθέσεις σε Μι ύφεση μείζονα
Κατηγορία:Μουσική αφιερωμένη σε μαθητές ή δασκάλους
Σονάτα για πιάνο No. 5 (Μπετόβεν)

Η **Σονάτα για Πιάνο No. 5 σε Ντο ελάσσονα, Op. 10, No. 1**, (αγγλικά: **Piano Sonata No. 5**, γερμανικά: **Klaviersonate Nr. 5**) είναι μία σύνθεση του Λούντβιχ βαν Μπετόβεν, η οποία δημιουργήθηκε κατά τα έτη 1796 και 1798. Το έργο χωρίζεται σε τρία μέρη: Ι. *Allegro molto e con brio* 3/4 σε Ντο ελάσσονα, ΙΙ. *Αdagio molto* 2/4 σε Λα ύφεση μείζονα και ΙΙΙ. *Finale: Prestissimo* 2/2 σε Ντο ελάσσονα. Έτσι, όπως και οι άλλες τρεις Opus 10,  η σονάτα είναι αφιερωμένη στην Άννα Μάργκαρετ φον Μπράουν.

## Παραπομπές


## Εξωτερικοί σύνδεσμοι
* 
* A lecture by András Schiff on Beethoven's piano sonata op. 10 no. 1
* Recording by Paavali Jumppanen, piano from the Isabella Stewart Gardner Museum
* For a public domain recording of this sonata visit Musopen  

Σονάτα 05
Κατηγορία:Συνθέσεις σε Ντο ελάσσονα
Κατηγορία:Μουσική με αφιέρωση
Ερρίκος Α΄ του Βολφενμπύτελ

Ο **Ερρίκος Α΄** ο *Ήπιος* (*Heinrich I*, 1355 - 14 Οκτωβρίου 1416) από τον Οίκο των Γουέλφων ήταν πρίγκιπας του Βολφενμπύτελ (1400-1409) μαζί με τον αδελφό του Βερνάρδο Α΄. Επίσης ήταν πρίγκιπας του Λύνεμπουργκ πρώτα μαζί με τον αδελφό του Βερνάρδο Α΄ (1388-1409) και έπειτα μόνος του (1409-1416). Τα πριγκιπάτα ήταν μέρη του δουκάτου του Μπράουνσβαϊγκ-Λύνεμπουργκ.

## Βιογραφία
Ήταν γιος του Μάγκνου Β΄ πρίγκιπα του Βολφενμπύτελ και της Αικατερίνης, κόρης του Βερνάρδου Γ΄ πρίγκιπα του Άνχαλτ-Μπέρνμπουργκ. Στις εκλογές για το Γερμανό βασιλιά του 1400 ο αδελφός του Φρειδερίκος Α΄ δολοφονήθηκε, από τον Ερρίκο Ζ΄ κόμη του Βάλντεκ και δύο συνεργούς του, επειδή ήταν υποψήφιος. Ο Ερρίκος Α΄ έλαβε μέρος στην τιμωρία των ενόχων από τους αδελφούς του. Μάλιστα λεηλάτησε το Άισφελντ, που ανήκε στον αρχιεπίσκοπο του Μάιντς, επειδή ο αρχιεπίσκοπος ήταν ύποπτος για το σχεδιασμό της δολοφονίας.

Το 1404 απήχθη από τον Βερνάρδο ΣΤ΄ κόμη του Λίππε και αφού πλήρωσε λύτρα, ελευθερώθηκε. Αργότερα με τη βοήθεια του Ρούπερτ των Βίττελσμπαχ βασιλιά της Γερμανίας, τον εκδικήθηκε. Το 1404 απεβίωσε ο Γκέρχαρντ Β΄ δούκας του Σλέσβιχ, σύζυγος της αδελφής του Αικατερίνης-Ελισάβετ και η Μαργαρίτα Α΄ βασίλισσα της Δανίας θέλησε να καταλάβει το δουκάτο, αλλά ο Ερρίκος Α΄ μαζί με τον δούκα του Χόλσταϊν, αμύνθηκε με επιτυχία για το Σλέσβιχ.

## Οικογένεια
Νυμφεύτηκε πρώτα το 1388 τη Σοφία, κόρη του Βάρτισλαβ ΣΤ΄ δούκα της Πομερανίας-Βόλγκαστ και είχε τέκνα:
* Γουλιέλμος Γ΄ π. 1424-1495 *ο νικηφόρος* πρίγκιπας του Βολφενμπύτελ.
* Αικατερίνη 1395-1442, παντρεύτηκε τον Φρειδερίκο Α΄ των Βέττιν, εκλέκτορα της Σαξονίας.

Το 1406 απεβίωσε η Σοφία και ο Ερρίκος έκανε το 1409 το 2ο γάμο του με τη Μαργαρίτα, κόρη του Χέρμαν Β΄ μαρκήσιου (landgrave) της Έσσης και είχε τέκνο:
* Ερρίκος Β΄ π. 1411-1473 ο *ειρηνικός*, πρίγκιπας του Βολφενμπύτελ.

## Παραπομπές


Κατηγορία:Πρίγκιπες του Βολφενμπύτελ
Κατηγορία:Οίκος των Γουέλφων
Σονάτα για πιάνο No. 1 (Μπετόβεν)

Η **Σονάτα για πιάνο No. 1 σε Φα ελάσσονα**, **οp. 2 No. 1** () είναι σύνθεση του Λούντβιχ βαν Μπετόβεν για σόλο πιάνο, γραμμένη το 1795. Ήταν αφιερωμένη, μαζί με τις άλλες δυο σονάτες του opus 2 του νεαρού συνθέτη (τις Σονάτες για πιάνο No. 2 και Νο. 3). Το opus 2 τυπώθηκε στη Βιέννη το 1796.

Μία τυπική εκτέλεση της σύνθεσης διαρκεί περίπου 17 με 20 λεπτά. Είναι χωρισμένη σε τέσσερα μέρη:
# Allegro (σε Φα ελάσσονα)
# Adagio (σε Φα μείζονα)
# Menuetto (σε Φα ελάσσονα) & Trio (σε Φα μείζονα) – Allegretto (σε Φα ελάσσονα) 
# Prestissimo (σε Φα ελάσσονα). 
Έχει επισημανθεί ότι η σύνθεση φέρει σε ορισμένα σημεία την επίδραση του Γιόζεφ Χάυντν. Όπως έχει παρατηρηθεί από τον Άγγλο μουσικολόγο, συνθέτη και οργανίστα Μπάρυ Κούπερ, στις τρεις σονάτες του opus 2, πέρα από τον Χάυντν, ανιχνεύεται μικρή επιρροή από τις σονάτες του Μότσαρτ, περισσότερο όμως είναι επηρεασμένες από τα έργα του Μούτσιο Κλεμέντι. Παραταύτα, οι συνθέσεις του opus φέρουν αδιαμφισβήτητα τα ιδιαίτερα στοιχεία της προσωπικότητας του Μπετόβεν, έχουν αυστηρή μορφή σονάτας και ξεφεύγουν από τα προγενέστερα, πρώιμα πιανιστικά έργα του, στις ελεύθερες φόρμες της φαντασίας και των παραλλαγών (βαριατσιόνες).

H σονάτα δομείται στην ανοδική εξέλιξη ενός μοτίβου βασισμένου σε μια απλή τρίτη και σε ένα λυρικό θέμα, μεταπηδώντας από ελλάσονα σε μείζονα. Η μαεστρία του νεαρού Μπετόβεν σε ορισμένα σημεία της σύνθεσης δείχνει αδυναμίες ανάπτυξης, που ωστόσο η σημασία τους υποχωρεί καθώς το έργο προχωρά με έντονο πάθος και ορμή προς το φινάλε.

## Σημειώσεις

## Παραπομπές


## Εξωτερικοί σύνδεσμοι

*Lecture  by András Schiff on Beethoven's Piano Sonata, Op. 2 No. 1.
*Recording by Paavali Jumppanen, piano from the Isabella Stewart Gardner Museum

Σονάτα 01
Κατηγορία:Συνθέσεις σε Φα ελάσσονα
Κατηγορία:Μουσική αφιερωμένη σε μαθητές ή δασκάλους
Κατηγορία:Συνθέσεις του 1795
Γουλιέλμος Γ΄ του Βολφενμπύτελ

Ο **Γουλιέλμος Γ΄** ο *Νικηφόρος* (π. 1392 - 1482) από τον Οίκο των Γουέλφων ήταν πρίγκιπας του Βολφενμπύτελ (1428-32, 73-82), του Λύνεμπουργκ (1416-28), του Κάλενμπεργκ (1432-73) και του Γκέτινγκεν (1463-73), περιοχών του δουκάτου του Μπράουνσβαϊγκ-Λύνεμπουργκ. Το 1473 παραιτήθηκε από τα δύο τελευταία πριγκιπάτα υπέρ των δύο γιων του.

## Βιογραφία
Ήταν ο πρώτος γιος του Ερρίκου Α΄ πρίγκιπα του Βόλφενμπυτελ και της 1ης συζύγου του Σοφίας, κόρης του Βάρτισλαβ Δ΄ δούκα της Πομερανίας-Βόλγκαστ. Το 1416 που απεβίωσε ο πατέρας του τον διαδέχθηκε μαζί με τον ετεροθαλή αδελφό του Ερρίκο Β΄ τον *Ειρηνικό*.

Αποδείχθηκε ένας δραστήριος ηγέτης: σύντομα διαφιλονείκησε με τους γείτονές του,  τον αρχιεπίσκοπο της Βρέμης και τον επίσκοπο του Χίλντεσχαϊμ. Υποστήριξε τους κόμητες του Σάουνμπουρκ και του Χόλσταϊν εναντίον του Ερρίκου των Γκρίφινς βασιλιά της Δανίας· επίσης τον Φρειδερίκο Α΄ μάργραβο του Μάισσεν στο να νικήσει τους Ουσίτες το 1421 στη μάχη του Μπρουξ.

Το 1428 ο Γουλιέλμος Γ΄ και ο αδελφός του Ερρίκος αντάλλαξαν το Λύνεμπουργκ με το Βόλφενμπυτελ -και την περιοχή που αργότερα απετέλεσε το Κάλενμπερκ- του θείου τους Βερνάρδου Α΄. Όταν ήταν το 1432 σε εκστρατεία, εκτοπίστηκε από τον αδελφό του Ερρίκο και μετά από σφοδρή, πολεμική αντιπαράθεση διαχώρισαν την κτήση τους: ο Γουλιέλμος Γ΄ έλαβε το δυτικό Βόλφενμπυτελ, που ονομάστηκε Κάλενμπερκ από το ομώνυμο κάστρο, που έγινε έδρα του Γουλιέλμου Γ΄. Όταν απεβίωσε ο Όθων Β΄ πρίγκιπας του Γκέτινγκεν το 1463, o Γουλιέλμος Γ΄ εξαγόρασε το πριγκιπάτο του και το ένωσε με το δικό του. Το 1473 απεβίωσε ο αδελφός του Ερρίκος και πήρε την κτήση του, αυτή του Βολφενμπύτελ, παραχωρώντας το Κάλενμπερκ-Γκέτινγκεν στους δύο γιούς του.

## Οικογένεια
Το 1423 νυμφεύτηκε την Καικιλία των Χοεντσόλερν, κόρη του Φρειδερίκου Α΄ εκλέκτορα δούκα του Βρανδεμβούργου και είχε τέκνα:
* Φρειδερίκος Γ΄ π. 1424-1495 ο *ανήσυχος*, πρίγκιπας του Κάλενμπερκ-Γκέτινγκεν
* Γουλιέλμος Δ΄ π. 1425-1503 ο *νεότερος*, πρίγκιπας του Κάλενμπερκ-Γκέτινγκεν.

Το 1449 απεβίωσε η Καικιλία και το 1466 έκανε 2ο γάμο με τη Ματίλντα του Χόλσταϊν, κόρη του Όθωνα Β΄ κόμη του Σάουνμπουρκ-Πίνεμπερκ από την οποία είχε ένα θνησιγενές τέκνο.

## Πηγές
*Zedlers Universal-Lexicon, vol. 56, p. 581-584
*William the Victorious of Lüneburg, Duke of Lüneburg at www3.dcs.hull.ac.uk
*Wilhelm (William) "The Victorious" (1400–1482) at www.gwleibniz.com.

Κατηγορία:Πρίγκιπες του Βολφενμπύτελ
Κατηγορία:Πρίγκιπες του Κάλενμπεργκ
The Lord of the Rings: The Return of the King (βιντεοπαιχνίδι)

Το ***The Lord of the Rings: The Return of the King*** είναι βιντεοπαιχνίδι δράσης που αναπτύχθηκε από την EA Visceral Games και κυκλοφόρησε για το PlayStation 2 και Microsoft Windows το 2003. Είχε κυκλοφορήσει στο GameCube και στο Xbox από την Hypnos Entertainment, για το Game Boy Advance η Griptonite Games, για κινητά από την Jamdat, και OS X από την Beenox. Το παιχνίδι δημοσιεύθηκε από την Electronic Arts. Είναι η συνέχεια του παιχνιδιού *[[The Lord of the Rings: The Two Towers (βιντεοπαιχνίδι)|The Lord of the Rings: The Two Towers]]*.

## Πλοκή

## Τρόπος παιχνιδιού

## Υποδοχή

## Εσωτερικοί σύνδεσμοι
* ''The Lord of the Rings: The Return of the King'' στο GameSpot
* ''The Lord of the Rings: The Return of the King'' στο GameFAQs
* [''The Lord of the Rings: The Return of the King](http://lotr.wikia.com/wiki/The_Lord_of_the_Rings:_The_Return_of_the_King_(video_game))* στη [[Wikia]]
* [http://www.mobygames.com/game/lord-of-the-rings-the-return-of-the-king The Lord of the Rings: The Return of the King*] στο MobyGames

## Παραπομπές


Κατηγορία:Βιντεοπαιχνίδια του 2003
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του GameCube
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια βασισμένα σε ταινίες
Κατηγορία:Βιντεοπαιχνίδια του Xbox
Κατηγορία:Βιντεοπαιχνίδια της Beenox
Κατηγορία:Βιντεοπαιχνίδια της Griptonite Games
Κατηγορία:Βιντεοπαιχνίδια της Hypnos Entertainment
Κατηγορία:Βιντεοπαιχνίδια της Visceral Games
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια hack and slash
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια βασισμένα στην Μέση Γη
Κατηγορία:Βιντεοπαιχνίδια φαντασίας
Καραμπουλάκ (Αλμάτι)

Το **Καραμπουλάκ **ή **Καράμπουλακ** είναι χωριό στην περιφέρεια Αλμάτι στο Καζακστάν. Βρίσκεται στο νοτιοανατολικό μέρος της χώρας και η ζώνη ώρας είναι η ώρα Αλμάτι (UTC+06:00).

## Παραπομπές


Κατηγορία:Πόλεις του Καζακστάν
Κοκπέκ

Το **Κοκπέκ **() είναι ένα χωριό στην περιφέρεια Αλμάτι στο Καζακστάν. Βρίσκεται στην επαρχία Ενμπεκσικαζάκ, και έχει 74 κατοίκους το 2009.

## Παραπομπές


Κατηγορία:Πόλεις του Καζακστάν
Καϊναζάρ

Το **Καϊναζάρ **() είναι ένα χωριό στην περιφέρεια Αλμάτι στο νότιο Καζακστάν. Βρίσκεται στο νοτιοανατολικό μέρος της χώρας, στην επαρχία Ενμπεκσικαζάκ.

## Προσωπικότητες
* Κουντούς Χοτζαμγιάροφ (1918-1994), συνθέτης

## Παραπομπές


Κατηγορία:Πόλεις του Καζακστάν
Κοκτάλ

Το **Κοκτάλ** () είναι ένα χωριό στην περιφέρεια Αλμάτι στο νοτιοανατολικό Καζακστάν. Βρίσκεται στην επαρχία Μπαλκάς.

## Παραπομπές


Κατηγορία:Πόλεις του Καζακστάν
Ερρίκος Α΄ του Γκρουμπενχάγκεν

Ο **Ερρίκος Α΄** ο *Θαυμάσιος*, λατινικά: Μirabilis, (Αύγουστος 1267 - 7 Σεπτεμβρίου 1322) από τον Οίκο των Γουέλφων ήταν ο πρώτος πρίγκιπας του Γκρουμπενχάγκεν (1291-1322), μέρους του δουκάτου του Μπράουνσβαϊγκ. Κόρη του ήταν η Αδελαΐδα, σύζυγος του Ανδρόνικου Γ΄ Παλαιολόγου, Αυτοκράτορα των Ρωμαίων.

## Βιογραφία
Ήταν ο πρωτότοκος γιος του Αλβέρτου Α΄ του *υψηλού* και της 2ης συζύγου του Αδελαΐδας των Αλεράμιτσι, κόρης του Βονιφάτιου Β΄ μαργράβου του Μομφερράτου. Ο πατέρας του ήταν δούκας του Μπράουνσβαϊγκ-Λύνεμπουργκ από κοινού με τον αδελφό του, όταν το 1269 διαίρεσαν την κτήση και έλαβε το πριγκιπάτο του Βόλφενμπυτελ.

Το 1279 απεβίωσε ο πατέρας του και τον διαδέχθηκε με τους δύο μικρότερους αδελφούς του. Το 1291 οι τρεις αδελφοί διαίρεσαν το πριγκιπάτο του Βόλφενμπυτελ και ο Ερρίκος Α΄ έλαβε το τμήμα που θα γίνει το πριγκιπάτο του Γκρουμπενχάγκεν: περιελάμβανε το Άινμπεκ, το ήμισυ του Χάμελιν, το Κλάουσταλ, το Αμέλουνγκσμπορν, το Ντούντερστατ, το Χέρτσμπεργκ και Όστεροόντε. Μάλιστα διαφιλονίκησε με τον αδελφό του Αλβέρτο Β΄, που έλαβε το πριγκιπάτο του Γκέττιγκεν, για τις υπόλοιπες μικρές περιοχές, αλλά επικράτησε ο Αλβέρτος Β΄. Έκανε έδρα του Άινμπεκ.

Το 1320 ο Γερμανός βασιλιάς τον έκανε παλατινό κόμη της Σαξονίας. Απεβίωσε δύο έτη αργότερα και οι τρεις γιοι του μοίρασαν το πριγκιπάτο του Γκρούμπενχαγκεν.

## Οικογένεια
Το 1282 νυμφεύτηκε την Αγνή των Βέττιν, κόρη του Αλβέρτου Β΄ μαργράβου του Μάισσεν και είχε παιδιά:
* Ελισάβετ, γενν. π. 1282, παντρεύτηκε τον Φρειδερίκο κόμη του Μπάιλινγκεν.
* Όθων π. 1283-πριν το 1309, απεβίωσε πριν τα 26 έτη του.
* Αλβέρτος π. 1284-μετά το 1341, έγινε ιππότης του Τευτονικού Τάγματος.
* Αδελαΐδα Α' 1285-1320, παντρεύτηκε τον Ερρίκο των Μάινχαρντινερ βασιλιά της Βοημίας.
* Φάση (Facie) π. 1286-πριν το 1312, απεβίωσε πριν τα 26 έτη της.
* Αγνή π. 1287-π. 1334, ηγουμένη του Όστεροντε.
* Ερρίκος Β΄ της *Ελλάδας* π. 1289-πριν το 1351, πρίγκιπας του Γκρούμπενχαγκεν.
* Φρειδερίκος π. 1291-π.1323, απεβίωσε 32 ετών.
* (Αδελαΐδα Β΄) Ειρήνη π. 1293-1324, παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων.
* Κόνραντ π. 1294-π. 1320, απεβίωσε 26 ετών.
* Μέχτιλντ (Mechtild) π.1295-π.1339, παντρεύτηκε τον Ιωάννη Β΄ του Οίκου του Μεκλεμβούργου κύριο του Βέρλε.
* Ερνέστος Α΄ π.1297-1361, πρίγκιπας του Γκύμπενχαγκεν.
* Γουλιέλμος π. 1298-1360, πρίγκιπας του Γκρούμπενχαγκεν.
* Ριχάρντις π. 1300-π. 1334, ηγουμένη του Όστεροντε.
* Μαργαρίτα π. 1300-μετά το 1312, απεβίωσε μετά τα 12 έτη. 
* Ιωάννης, γενν. πριν το 1322-1367, επισκοπικός διοικητής (provost) του Άινμπεκ.

## Πηγές
*Braunschweigisches Biographisches Lexikon, Appelhans 2006, ISBN 3-937664-46-7
*www.Welf.de

Κατηγορία:Πρίγκιπες του Βολφενμπύτελ
Κατηγορία:Οίκος των Γουέλφων
Γιανατουρμίς

Το **Γιανατουρμίς **είναι χωριό στην περιφέρεια Αλμάτι στο νοτιοανατολικό Καζακστάν. Βρίσκεται στην επαρχία Ενμπεκσικαζάκ, περίπου 75 χιλιόμετρα βορειοανατολικά του Αλμάτι.

## Παραπομπές


Κατηγορία:Πόλεις του Καζακστάν
Ειρήνη του Μπράουνσβαϊγκ

Η **Ειρήνη (γεννηθείσα Αδελαΐδα)** (π. 1293 - 16/17 Αυγούστου 1324) από τον Οίκο των Γουέλφων ήταν κόρη του Ερρίκου Α΄ δούκα του Μπράουνσβαϊγκ και πρώτη σύζυγος του Ανδρόνικου Γ΄ Παλαιολόγου, μετέπειτα Αυτοκράτορα του Βυζαντίου.

## Βιογραφία
Η Ειρήνη ήταν κόρη του Ερρίκου Α΄, πρίγκιπα του Γκρουμπενχάγκεν, που ήταν μέρος του δουκάτου του Μπράουνσβαϊγκ. Ο πατέρας της ήταν 11ος απόγονος της Θεοφανούς Σκλήραινας, ανιψιάς του Ιωάννου Α΄ Τσιμισκή και μικρανιψιάς του Νικηφόρου Β΄ Φωκά. Μητέρα της ήταν η Αγνή των Βέττιν, κόρη του Αλβέρτου Β΄ μαργράβου του Μάισσεν, ο οποίος ήταν εγγονός της Θεοδώρας Κομνηνής, τρισεγγονής του Αλεξίου Α΄ Κομνηνού.

Τον Μάρτιο του 1318 παντρεύτηκε τον 21 ετών Ανδρόνικο, πρώτο γιο του Μιχαήλ Θ΄ και της Ρίτας των Χετουμιδών, πριγκίπισσας της Αρμενίας. Παράλληλα βαπτίσθηκε λαμβάνοντας το όνομα Ειρήνη. Ο Μιχαήλ Θ΄ ήταν συναυτοκράτορας με τον πατέρα του, τον Ανδρόνικο Β΄.  Τον Ιούνιο του 1320 γέννησε έναν γιο, που όμως απεβίωσε 20 μήνες αργότερα. Τον Οκτώβριο του 1320 απεβίωσε ο Μιχαήλ Θ΄ και ο Ανδρόνικος Γ΄ αξίωσε να γίνει συναυτοκράτορας με τον παππού του. Στον εμφύλιο πόλεμο που ακολούθησε (1321-1328), η Ειρήνη απεβίωσε στη Ραιδεστό στις 16/17 Αυγούστου 1324.

Ο Ανδρόνικος Γ΄ νυμφεύτηκε το 1326 την Άννα της Σαβοΐας. To 1328 έγινε Αυτοκράτορας των Ρωμαίων.

## Οικογένεια
Παντρεύτηκε το 1318 με τον Ανδρόνικο Γ΄ Παλαιολόγο, γιο του Μιχαήλ Θ΄ συναυτοκράτορα των Ρωμαίων και είχε ένα παιδί:
* έναν γιο (Ιούνιος 1320 - Φεβρουάριος 1322)

## Παραπομπές


## Πηγές
* www.FMG.ac/Projects/MedLands: Foundation of Medieval Genealogy, by Charles Cawley. Τα στοιχεία προέρχονται από σύγχρονα χρονικά, επίσημα έγγραφα, καταλόγους τεθνεώτων και διαθήκες.

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 14ου αιώνα
Κατηγορία:Δυναστεία των Παλαιολόγων
Σονάτα για πιάνο No. 6 (Μπετόβεν)

Η **Σονάτα για Πιάνο No. 6 σε Φα μείζονα,  Op. 10, No. 2**, (αγγλικά: **Piano Sonata No. 6**, γερμανικά: **Klaviersonate Nr. 6**) είναι μία σύνθεση του Λούντβιχ βαν Μπετόβεν, η οποία γράφτηκε μεταξύ των ετών 1796 και 1798.  Έτσι, όπως και οι άλλες τρεις Opus 10,  η σονάτα είναι αφιερωμένη στην Άννα Μάργκαρετ φον Μπράουν. Το έργο αποτελείται από τρία μέρη: Ι. **Allegro** 2/4 σε Φα Μείζονα, ΙΙ. *Μenuetto. Allegretto* 3/4 σε Φα ελάσσονα και *Presto* 2/3 σε Φα μείζονα  ΙΙΙ. Σε διάρκεια περίπου η σονάτα διαρκεί 13 λεπτά.

## Παραπομπές


## Εξωτερικοί σύνδεσμοι
*A lecture by András Schiff on Beethoven's Piano Sonata, Op. 10, No. 2
*For a public domain recording of this sonata visit Musopen

Σονάτα 06
Κατηγορία:Συνθέσεις σε Φα μείζονα
Κατηγορία:Μουσική με αφιέρωση